ai4bharat/Pralekha huggingface dataset:
మంత్రిమండలి
భారతదేశానికి మరియు మలావి కి మధ్య అప్పగింత ఒప్పందం పై సంతాల కు, ఇంకా సమర్ధనకు ఆమోదం తెలిపిన మంత్రివర్గం
భారతదేశాని కి మరియు మలావి కి మధ్య అప్పగింత ఒప్పందం పై సంతకాల కు, ఇంకా ఆ ఒప్పందం యొక్క సమర్ధన కు ప్రధాన మంత్రి శ్రీ నరేంద్ర మోదీ అధ్యక్షతన జరిగిన కేంద్ర మంత్రివర్గ సమావేశం ఆమోదం తెలిపింది.
ఈ ఒప్పందం మలావి కి ఉగ్రవాదులు, ఆర్థిక దోషులు మరియు ఇతర నేరగాళ్ళ ను అప్పగించడం తో పాటు అటువంటి వారిని మలావి నుండి భారతదేశానికి తిరిగి రప్పించుకోవడానికి సంబంధించిన శాసన సంబంధ చట్టరం రూపకల్పనకు మార్గాన్ని సుగమం చేస్తుంది.
(
ప్రధాన మంత్రి కార్యాలయం
34వ ప్రగతి చర్చలకు అధ్యక్షత వహించిన - ప్రధానమంత్రి
ఈ రోజు జరిగిన, 34వ ప్రగతి చర్చలకు, ప్రధానమంత్రి శ్రీ నరేంద్ర మోదీ అధ్యక్షత వహించారు. ఈ రోజు జరిగిన సమావేశంలో, వివిధ ప్రాజెక్టులు, కార్యక్రమాలు మరియు ఫిర్యాదులను సమీక్షించారు. రైల్వే మంత్రిత్వ శాఖ; రోడ్డు రవాణా, రహదారుల మంత్రిత్వ శాఖ; గృహ, పట్టణ వ్యవహారాల మంత్రిత్వ శాఖకు చెందిన ప్రాజెక్టులపై చర్చించారు. మొత్తం ఒక లక్ష కోట్ల రూపాయల వ్యయంతో చేపట్టిన ఈ ప్రాజెక్టులలో - ఉత్తర ప్రదేశ్, మధ్యప్రదేశ్, రాజస్థాన్, జమ్మూ-కశ్మీర్, పశ్చిమ బెంగాల్, మహారాష్ట్ర, ఢిల్లీ, హర్యానా, గుజరాత్, దాద్రా-నగర్-హవేలీలతో సహా, పది రాష్ట్రాలు, కేంద్రపాలిత ప్రాంతాలకు సంబంధించిన ప్రాజెక్టులు ఉన్నాయి.
పరస్పర చర్చల సందర్భంగా, ఆయుష్మాన్ భారత్; జల్ జీవన్ మిషన్ కార్యక్రమాలను సమీక్షించారు. అలాగే వినియోగదారుల వ్యవహారాల మంత్రిత్వ శాఖకు సంబంధించిన ఫిర్యాదులను కూడా చేపట్టారు.
ఫిర్యాదుల సమగ్ర పరిష్కారాన్ని నిర్ధారించడానికి, చర్చల ప్రక్రియను వేగవంతం చేయాలని ప్రధానమంత్రి అధికారులందరినీ ఆదేశించారు. సమీక్షించబడుతున్న ప్రాజెక్టులకు సంబంధించి, పెండింగ్లో ఉన్న సమస్యలను ముందుగా పరిష్కరించి, నిర్ణీత తేదీ కంటే ముందుగానే లక్ష్యాన్ని పూర్తి చేయాలని ప్రధాన మంత్రి, ఆయా రాష్ట్రాల ప్రధాన కార్యదర్శులను కోరారు. ఆయుష్మాన్ భారత్ పధకంలో, నూరు శాతం నమోదు కోసం అన్ని రాష్ట్రాలు తొందరగా కృషి చేయాలని ఆయన అన్నారు. జల్ జీవన్ మిషన్ కింద లక్ష్యాలను యుద్ధ ప్రాతిపదికన సాధించడానికి వీలుగా ఒక కార్యాచరణ ప్రణాళికను రూపొందించాలని, ప్రధానమంత్రి, ఆయా రాష్ట్రాలు, కేంద్రపాలిత రాష్ట్రాల ప్రభుత్వాలను ప్రోత్సహించారు.
ఇంతకూ ముందు జరిగిన, 33వ ప్రగతి చర్చల్లో, 18 రంగాలలోని, 50 కార్యక్రమాలు / పథకాలతో సహా, మొత్తం 280 ప్రాజెక్టులకు సంబంధించిన ఫిర్యాదులను చేపట్టారు.
భారత పోటీ ప్రోత్సాహక సంఘం
వయాకామ్18 మీడియాలో జియో సినిమా ఓటీటీ విలీన ప్రతిపాదనకు కాంపిటీషన్ కమిషన్ ఆఫ్ ఇండియా  ఆమోదముద్ర
బోధి ట్రీ సిస్టమ్స్ , రిలయన్స్ ప్రాజెక్ట్స్ అండ్ ప్రోపర్టీ మేనేజ్మెంట్ సర్వీసెస్ల పెట్టుబడుల అనంతరం ఈ విలీన ప్రతిపాదనకు ఆమోదం తెలిపిన సీసీఐ
బోధి ట్రీ సిస్టమ్స్ , రిలయన్స్ ప్రాజెక్ట్స్ అండ్ ప్రోపర్టీ మేనేజ్మెంట్ సర్వీసెస్ల పెట్టుబడులను అనుసరించి,
వయాకామ్18 మీడియాలో జియో సినిమా ఓటీటీ విలీన ప్రతిపాదనకు కాంపిటీషన్ కమిషన్ ఆఫ్ ఇండియా  ఆమోదముద్ర వేసింది.
బీటీఎస్1 మరియు ఆర్ పి పి ఎమ్ ఎస్ ఎల్ పెట్టుబడిని అనుసరించి , ప్రతిపాదిత కలయికలో జియో సినిమా ఓటీటీ ప్లాట్ఫారమ్ను వయాకామ్ 18తో అనుసంధానం చేయడం జరిగింది.
బీటీఎస్1 అనేది సింగపూర్ చట్టాల కింద విలీనం చేయబడ్డ ఒక కంపెనీ. ఇది ప్రస్తుతం సార్వభౌమ నిధులు, బహుళజాతి సంస్థలు మరియు ప్రపంచ సంస్థాగత పెట్టుబడిదారులతో సహా వివిధ పెట్టుబడిదారుల నుండి మూలధనాన్ని సేకరించే ప్రక్రియలో ఉంది.
ఆర్ పి పి ఎమ్ ఎస్ ఎల్ , రిలయన్స్ ఇండస్ట్రీస్ లిమిటెడ్ యొక్క పూర్తి యాజమాన్యంలోని అనుబంధ సంస్థ , ఇన్ఫర్మేషన్ టెక్నాలజీ సర్వీసెస్ , బిజినెస్ మరియు ఇన్ఫ్రాస్ట్రక్చర్ సపోర్ట్ సర్వీసెస్ , మ్యాన్పవర్ సర్వీసెస్ , టెలీకమ్యూనికేషన్ ఫెసిలిటీస్ నిర్మాణం మరియు ఆపరేషన్లో చురుకుగా ఉంది. ఆర్ పి పి ఎమ్ ఎస్ ఎల్ ప్రస్తుతం జియో సినిమా ఓటిటి ప్లాట్ఫారమ్ను కొనుగోలు చేసి అమలు చేసే ప్రక్రియలో ఉంది.
ఆర్ ఎస్ ఎల్ ప్రస్తుతం ఎటువంటి వ్యాపార కార్యకలాపాలలో నిమగ్నమై లేదు.
వయాకామ్ 18 భారతదేశంలోని మీడియా మరియు వినోద రంగంలో కింది సేవలను అందిస్తుంది:  అన్ని శైలులలో ఛానెల్ల ప్రసారం ,  వూట్ మరియు వూట్ కిడ్స్ ద్వారా ఓటీటీ ప్రసారం ,  ఫీచర్ ఫిల్మ్ ల నిర్మాణం మరియు పంపిణీ,  డిజిటల్ కంటెంట్ యొక్క ఉత్పత్తి మరియు లైసెన్సింగ్ మరియు  ఇతర అనుబంధ వ్యాపారాలు.
సీసీఐ వివరణాత్మక ఆర్డర్ త్వరలో వస్తుంది.
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు ఇప్పటివరకు దాదాపు 173 కోట్ల డోసులు పంపిణీ
రాష్ట్రాలు, కేంద్ర పాలిత ప్రాంతాల వద్ద అందుబాటులో 10.79 కోట్లకుపైగా నిల్వలు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి పరిధిని విస్తరించడానికి కేంద్ర ప్రభుత్వం కట్టుబడి ఉంది. దేశవ్యాప్త కొవిడ్-19 టీకా కార్యక్రమం గత ఏడాది జనవరి 16న ప్రారంభమైంది. కొవిడ్ టీకాల సార్వత్రికీకరణ కొత్త దశ గత ఏడాది జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
1,72,98,29,370
|
|
అందుబాటులోని నిల్వలు
|
|
10,79,75,272
రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో దాదాపు 173 కోట్ల  టీకా డోసులు అందాయి.
రాష్ట్రాలు, కేంద్ర పాలిత ప్రాంతాల వద్ద 10.79 కోట్లకుపైగా  నిల్వలు అందుబాటులో ఉన్నాయి.
ప్రధాన మంత్రి కార్యాలయం
నవరాత్రి సందర్భంగా కూష్మాండ... స్కంద మాతలకు ప్రధానమంత్రి ప్రార్థన
నవరాత్రి వేడుకల నేపథ్యంలో భక్తులందరినీ ఆశీర్వదించాలని కోరుతూ కూష్మాండ మాత, స్కంద మాతలను ప్రధానమంత్రి శ్రీ నరేంద్ర మోదీ ప్రార్థించారు. ఈ సందర్భంగా ఆ దేవతల స్తోత్ర పాఠాన్ని ఆయన భక్తులతో పంచుకున్నారు.
ఈ మేరకు ట్విట్టర్ ద్వారా:
“మనం చేస్తున్న అనేక రకాల ప్రయత్నాల్లో విజయం ప్రసాదించాలని, మన కష్టనష్టాలను దూరం చేయాలని మనమంతా కూష్మాండ మాతను వేడుకుందాం... ఈ మేరకు ఆమెను స్తుతిస్తూ ప్రార్థన చేయండి” అని పేర్కొన్నారు.
DS
(
మహిళా, శిశు అభివృద్ధి మంత్రిత్వ శాఖ
యువతలో ఆత్మహత్యల శాతం
'జాతీయ నేర రికార్డుల బ్యూరో'లో నమోదైన లెక్కల ప్రకారం; 2017-2019లో ఆత్మహత్యలకు పాల్పడిన ప్రజల గణాంకాలు రాష్ట్రం/యూటీ వారీగా, లింగం వారీగా, వయస్సుల వారీగా  అనుబంధం-1లో ఉన్నాయి. 'జాతీయ నేర రికార్డుల బ్యూరో' అందించిన సమాచారం ప్రకారం; 2017-2019లో ఆత్మహత్య చేసుకున్నవారి గణాంకాలు కారణాల వారీగా, లింగాల వారీగా, వయస్సుల వారీగా  అనుబంధం-2లో ఉన్నాయి.
జాతీయ ఆరోగ్య మిషన్ లో భాగంగా, 1982 నుంచి 'జాతీయ మానసిక ఆరోగ్య కార్యక్రమాన్ని'  కేంద్ర ఆరోగ్య, కుటుంబ సంక్షేమ మంత్రిత్వ శాఖ అమలు చేస్తోంది. ఇందులో భాగంగా, 'జిల్లా మానసిక ఆరోగ్య కార్యక్రమం'  అమలు కోసం రాష్ట్రాలు, యూటీల నుంచి వచ్చిన ప్రతిపాదనల ఆధారంగా ఆయా ప్రభుత్వాలకు సాంకేతిక, ఆర్థిక సాయాన్ని అందిస్తోంది. ఆత్మహత్యల నివారణ సేవలు, పని ప్రాంత ఒత్తిడి నిర్వహణ, పాఠశాలలు, కళాశాలల్లో జీవిత నైపుణ్యాల శిక్షణ, కౌన్సెలింగ్ వంటివి అందించడం ఈ కార్యక్రమం లక్ష్యం.
ఆయుష్మాన్ భారత్-హెచ్డబ్ల్యూసీ పథకంలో భాగంగా, సమగ్ర ప్రాథమిక ఆరోగ్య సంరక్షణ కింద, మానసిక ఆరోగ్య సంరక్షణ సేవలను కూడా సేవల ప్యాకేజీలో కలిపారు. ఆయుష్మాన్ భారత్ కార్యక్రమంలోనే; ఆరోగ్య, వెల్నెస్ కేంద్రాల స్థాయిలో మానసిక, నాడీ సంబంధ రుగ్మతలపై  కార్యాచరణ మార్గదర్శకాలు విడుదలయ్యాయి.
చిన్నారుల రక్షణ, మానసిక ఆరోగ్యం, మానసిక సంరక్షణ కోసం, "సంవాద్" పేరిట 'నేషనల్ ఇనిషియేటివ్ & ఇంటిగ్రేటెడ్ రిసోర్స్ సెంటర్'ను బెంగళూరులోని 'నిమ్హాన్స్'లో ఏర్పాటు చేయడానికి 'నిమ్హాన్స్'తో కేంద్ర మహిళ, శిశు అభివృద్ధి మంత్రిత్వ శాఖ అవగాహన ఒప్పందం కుదుర్చుకుంది.
కేంద్ర మహిళ, శిశు అభివృద్ధి మంత్రిత్వ శాఖ ఆధ్వర్యంలో, 'కుటుంబ కౌన్సెలింగ్ కేంద్రాలను'  కేంద్ర సాంఘిక సంక్షేమ బోర్డు  అమలు చేస్తోంది. వీటిని సీఎస్డబ్ల్యూబీ 1983లో ఏర్పాటు చేసింది. అఘాయిత్యాలు, కుటుంబ అక్రమ సర్దుబాట్లు, సామాజిక బహిష్కరణ వంటివాటిలో బాధితులైన మహిళలు, చిన్నారులకు కౌన్సెలింగ్, సలహాలు, పునరావాస సేవలను ఈ పథకం కింద ఎఫ్సీసీలు అందిస్తాయి. ప్రకృతి వైపరీత్యాల కారణంగా ఏర్పడే సంక్షోభాలు, గాయాల అంశాల్లోనూ ఇవి సాయం చేస్తాయి.
కేంద్ర మహిళ, శిశు అభివృద్ధి శాఖ మంత్రి శ్రీమతి స్మృతి ఇరానీ ఈ సమాచారం లిఖితపూర్వక సమాధానంగా ఇవాళ లోక్సభకు సమర్పించారు.
అనుబంధాన్ని చూడటానికి ఇక్కడ క్లిక్ చేయండి
ప్రధాన మంత్రి కార్యాలయం
యోగ అంతర్జాతీయ దినం నాడు ఐక్య రాజ్య సమితి ప్రధాన కేంద్రంలో జరిగే యోగ వేడుకల లో పాలుపంచుకోనున్న ప్రధాన మంత్రి
యోగ అంతర్జాతీయ దినం నాడు ఐక్య రాజ్య సమితి ప్రధాన కేంద్రం లో జరిగే యోగ వేడుకల లో ప్రధాన మంత్రి శ్రీ నరేంద్ర మోదీ పాలుపంచుకోనున్నారు.
ఐక్య రాజ్య సమితి సాధారణ సభ అధ్యక్షుడు శ్రీ సాబా కోరోసి ట్వీట్ కు ప్రధాన మంత్రి సమాధానాన్ని ఇస్తూ -
‘‘ఐక్య రాజ్య సమితి ప్రధాన కేంద్రం లో యోగ అంతర్జాతీయ దినం వేడుకల లో మీతో భేటీ అవ్వాలని ఆశ పడుతున్నాను. మీరు ఆ కార్యక్రమం లో పాలుపంచుకోవడం ఆ కార్యక్రమాన్ని మరింత విశిష్టత కలిగింది గా చేయగలదు.
యోగ మంచి ఆరోగ్యాన్ని మరియు వెల్ నెస్ ను పెంచుకొనే దిశ లో ప్రపంచాన్ని ఒక చోటు కు తీసుకు వస్తుంది. అది ప్రపంచం లో అంతకంతకు మరింత ప్రజాదరణ ను పొందుగాక.’’ అని ఒక ట్వీట్ లో పేర్కొన్నారు.
సిబ్బంది, ప్రజా ఫిర్యాదులు మరియు పింఛన్ల మంత్రిత్వ శాఖ
దిశ సమావేశంలో జమ్మూ కాశ్మీర్ లోని రాంబన్ జిల్లాలో అమలు జరుగుతున్న అభివృద్ధి పనులను సమీక్షించిన డాక్టర్ జితేంద్ర సింగ్ రాంబన్ జిల్లాలో లావెండర్ సాగు త్వరలో ప్రారంభం
సుగంధ ద్రవ్యాల మిషన్ కింద త్వరలో జమ్మూ కాశ్మీర్ లోని రాంబన్ జిల్లాలో లావెండర్ సాగు ప్రారంభం అవుతుందని కేంద్ర మంత్రి డాక్టర్ జితేంద్ర సింగ్ తెలిపారు.రాంబన్ జిల్లాలో అమలు జరుగుతున్న అభివృద్ధి పనులను ఈరోజు జరిగిన దిశ సమావేశంలో డాక్టర్ జితేంద్ర సింగ్ సమీక్షించారు. పొరుగున ఉన్న ధోడా జిల్లాలో ప్రయోగాత్మకంగా చేపట్టిన లావెండర్ సాగు విజయవంతం అయ్యిందని పేర్కొన్న డాక్టర్ జితేంద్ర సింగ్ త్వరలో రాంబన్ జిల్లాలో కూడా వీటి పెంపకాన్ని ప్రారంభిస్తామని తెలిపారు. ఇదివరకు ధోడా జిల్లాలో భాగంగా ప్రస్తుత రాంబన్ జిల్లా ఉండేది. రెండు ప్రాంతాల భౌగోళిక, వాతావరణ పరిస్థితులు దాదాపు ఒకే విధంగా ఉంటాయి. దీంతో దోడాలో విజయవంతంగా సాగుతున్న లావెండర్ పెంపకాన్ని రాంబన్ జిల్లాకు సులువుగా విస్తరించవచ్చు. లావెండర్ సాగు వల్ల యువతకు ప్రత్యామ్నాయ, ఆకర్షణీయ ఉపాధి అవకాశాలు లభిస్తాయని డాక్టర్ జితేంద్ర సింగ్ తెలిపారు.
కేంద్ర ప్రభుత్వం సమకూరుస్తున్న నిధులతో జిల్లాలో వివిధ అభివృద్ధి పథకాలు అమలు జరుగుతున్న తీరును డాక్టర్ జితేంద్ర సింగ్ సమావేశంలో సమీక్షించారు. జిల్లా సీనియర్ అధికారులు పథకాల కింద సాధించిన ప్రగతి, పనులు జరుగుతున్న తీరును మంత్రికి వివరించారు.కేంద్ర ప్రాయోజిత పథకాల కింద విడుదల అయిన నిధులు ఖర్చు వివరాలు మంత్రికి తెలిపారు.
ప్రాజెక్టుల అమలులో ప్రజాప్రతినిధులు, అధికారుల మధ్య సమన్వయం ఉండాలని డాక్టర్ జితేంద్ర సింగ్ అన్నారు. అధికారులు, ప్రజాప్రతినిధులు కలిసి పని చేసినప్పుడు మాత్రమే పథకాలు విజయవంతంగా అమలు జరుగుతాయని మంత్రి అన్నారు.
శాఖల వారీగా పథకాలు అమలు జరుగుతున్న తీరును డాక్టర్ జితేంద్ర సింగ్ అధికారుల నుంచి అడిగి తెలుసుకున్నారు. సమావేశంలో వివిధ అంశాలను మంత్రి దృష్టికి ప్రజాప్రతినిధులు తీసుకు వచ్చారు. సమస్యల పరిష్కారానికి తక్షణ చర్యలు తీసుకోవాలని అధికారులకు మంత్రి ఆదేశాలు జారీచేశారు.
పథకాలను సమర్థవంతంగా అమలు చేయడానికి, అన్ని పథకాల కింద 100 శాతం అర్హులైన లబ్ధిదారులకు లబ్ది కలిగేలా చూడడానికి అధికారులు రెట్టించిన ఉత్సాహంతో మరియు అంకితభావంతో పని చేయాలని డాక్టర్ జితేంద్ర సింగ్ సంబంధిత విభాగాలను ఆదేశించారు.
అన్ని కేంద్ర ప్రాయోజిత పథకాల ప్రయోజనాలు అర్హులైన ప్రతి ఒక్కరికి అందాలన్నది ప్రధానమంత్రి శ్రీ నరేంద్రమోదీ లక్ష్యమని ఆయన అన్నారు. క్షేత్ర స్థాయిలో పథకాలు విజయవంతం అయ్యేలా చూసేందుకు సంబంధితులందరూ సమన్వయంతో పనిచేయాలని సూచించారు.
తమ ప్రాంతానికి వచ్చే ప్రజాప్రతినిధులతో అధికారులు కలిసి పనిచేయాలని డాక్టర్ జితేంద్ర సింగ్ సూచించారు. పథకాల ప్రయోజనాలపై ప్రజలకు అవగాహన కల్పించాలని సంబంధిత అధికారులను ఆదేశించారు.
ఈ సందర్భంగా జిల్లాలో వివిధ సీఎస్ఎస్లను విజయవంతంగా అమలు చేస్తున్న జిల్లా అధికార యంత్రాంగాన్ని డాక్టర్ సింగ్ అభినందించారు.
డీడీసీ చైర్పర్సన్ డాక్టర్ శంషాద్, డీసీ రాంబన్ ముస్సరత్ ఇస్లాం, డీడీసీ సభ్యులు తమ అభిప్రాయాలను వెల్లడించారు
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
2020-21 ఖరీఫ్ మార్కెటింగ్ సీజన్లో ఎం.ఎస్.పి కార్యకలాపాలు
ప్రస్తుత ఖరీఫ్ మార్కెటింగ్ సీజన్ 2020-21లో ప్రభుత్వం ప్రస్తుత ఎంఎస్ పి పథకాల కింద రైతుల నుంచి 2020-21 ఖరీఫ్ పంటలను వాటి కనీస మద్దతుధరకు సేకరించడం కొనసాగిస్తోంది.
2020-21 ఖరీఫ్ లో పంజాబ్, హర్యానా, ఉత్తరప్రదేశ్ , తెలంగాణా, ఉత్తరాఖండ్, తమిళనాడు, చండీఘడ్, జమ్ము కాశ్మీర్, కేరళ, గుజరాత్, ఆంధ్రప్రదేశ్ రాష్ట్రాలలో ధాన్యం సేకరణ సజావుగా సాగిపోతున్నది. 15-11-2020 నాటికి ప్రభుత్వం 281.28 లక్షల మెట్రిక్ టన్నుల ధాన్యాన్ని సేకరించింది. ఇది గతసంవత్సరం ఇదే కాలంతలో 233.89 లక్షల మెట్రిక్ టన్నులు. గత ఏడాది కంటే ఇది 20.25 శాతం పెరిగింది. మొత్తం 281.28 లక్షల మెట్రిక్ టన్నుల కొనుగోళ్లలో పంజాబ్ నుంచి ఒక్కదానినుంచే 196.13 లక్షల మెట్రిక్ టన్నుల ధాన్యం సేకరించారు. ఇది మొత్తం ధాన్యం సేకరణలో 69.73 శాతం.
ప్రస్తుత కెం.ఎం.ఎస్ ప్రోక్యూర్మెంట్లో 24.14 లక్షలమంది రైతులు ప్రయోజనం పొందారు. దీని ఎం.ఎస్.పి విలువ 53105.70 కోట్లు.
దీనికితోడు . రాష్ట్రాల నుంచి వచ్చిన ప్రతిపాదనల ప్రకారం , 2020 ఖరీఫ్ మార్కెటింగ్ సీజన్లో తమిళనాడు, కర్ణాటక, మహారాష్ట్ర,తెలంగాణా, గుజరాత్,హర్యానా, ఉత్తరప్రదేశ్, ఒడిషా,రాజస్థాన్, ఆంధ్రప్రదేశ్ రాష్ట్రాలలో ధరల మద్దతు పథకం కింద 45.10 లక్షల మెట్రిక్ టన్నుల పప్పుధాన్యాలు ,చమురు గింజల సేకరణకు కేంద్ర ప్రభుత్వం అనుమతిచ్చింది. దీనికితోడు, ఆంధ్రప్రదేశ్, కర్ణాటక,తమిళనాడు,కేరళ రాష్ట్రాలనుంచి 1.23 లక్షల మెట్రిక్టన్నుల ఎండుకొబ్బరి సేకరణకు కూడా అనుమతి ఇచ్చారు. ఇతర రాష్ట్రాలు, కేంద్ర పాలిత ప్రాంతాల విషయంలో పప్పుధాన్యాలు, చమురు గింజలు,ఎండుకొబ్బరి ని పిఎస్ఎస్ కింద సేకరణకు వారి నుంచి ప్రతిపాదనలు వచ్చిన అనంతరం అనుమతి ఇవ్వడం జరుగుతుంది.
ఎఫ్.ఎ.క్యు గ్రేడ్ ప్రొక్యూర్మెంట్ విషయంలో ఈ పంటలను 2020-21 సంవత్సరానికి మార్కెట్లో ధరలు ఎం.ఎస్.పి కంటే దిగువకు పడిపోతే నేరుగా రిజిస్టర్డ్ రైతులనుంచి సేకరించేందుకు అనుమతించనున్నారు. ఇందుకు ఆయా రాష్ట్రాలుకేంద్రపాలిత ప్రాంతాలలో నోటిఫైడ్ పంట నూర్పిడి కాలంలో కేంద్ర నోడల్ ఏజెన్సీలు రాష్ట్రాల నామినేటెడ్ ప్రోక్యూరింగ్ ఏజెన్సీల ద్వారా దీనిని చేపట్టనున్నారు.
15-11-2020 నాటికి ప్రభుత్వం నోడల్ ఏజెన్సీల ద్వారా 58623.22 మెట్రిక్ టన్నుల మినపపప్పు,పెసరపప్పు,వేరుశనగ, సోయాబీన్లను 315.78 కోట్ల రూపాయల విలువ మేరకు మద్దతుధరకు సేకరించింది. దీనివల్ల తమిళనాడు, మహారాష్ట్ర, గుజరాత్, హర్యానా, రాజస్థాన్ రాష్ట్రాలకుచెందిన సుమారు 34149మంది రైతులు ప్రయోజనం పొందారు. ఇంతకు ముందు సంవత్సరం ప్రోక్యూర్మెంట్ 33976.48 మెట్రిక్ టన్నులతో పోలిస్తే ప్రస్తుత ప్రొక్యూర్మెంట్ పప్పుధాన్యాలు, చమురు గింజల విషయంలో 72.54శాతం ఎక్కువ.
అలాగే 5089 మెట్రిక్ టన్నుల ఎండు కొబ్బరిని 52.40 కోట్ల రూపాయల మద్దతు ధర విలువకు సేకరించడం జరిగింది. దీనివల్ల 15-11-2020 నాటికి కర్ణాటక,తమిళనాడు రాష్ట్రాలకు చెందిన రైతులు ప్రయోజనం పొందారు. అంతకు ముందు సంవత్సరం ఎండు కొబ్బరి కొనుగోళ్లు 293.34 మెట్రిక్టన్నులు మాత్రమే.ఎండు కొబ్బరి, మినుముల విషయంలో చాలా రాష్ట్రాలలో వాటి ధర కనీస మద్దతుధరకంటే ఎక్కువ పలుకుతున్నాయి.ఖరీఫ్సీజన్కు సంబంధించి పప్పుధాన్యాలు, చమురుగింజలు రాకకుఅనుగుణంగా ఆయా రాష్ట్రాలు నిర్ణయించిన విధంగా ప్రొక్యూర్మెంట్కు రాష్ట్రప్రభుత్వాలు, కేంద్రపాలిత ప్రాంతాలు తగిన ఏర్పాట్లు చేస్తున్నాయి.
పంజాబ్, రాజస్థాన్, హర్యానా,మధ్యప్రదేశ్, తెలంగా,ఆంధ్రప్రదేశ్, మహారాష్ట్ర, గుజరాత్ రాష్ట్రాలలో విత్తన పత్తి  సేకరణ కార్యకలాపాలు సజావుగా సాగుతున్నాయి. 15-11-2020 నాటికి 14 లక్షలా 65 వేలా 847 కాటన్బేళ్లను 4187.05 కోట్ల రూపాయల విలువ మేరకు సేకరించడం ద్వారా2,86,547 మంది రైతులకు ప్రయోజనం కలిగింది.
ఆర్థిక మంత్రిత్వ శాఖ
ఏప్రిల్, 2020 , నవంబర్, 2022 మధ్య దేశవ్యాప్తంగా గ్రామీణ ప్రాంతాల్లో 12 లక్షల కంటే ఎక్కువ రుణాలు జారీ అయ్యాయి.
ప్రభుత్వ రంగ బ్యాంకులు అందించిన డేటా ప్రకారం, కోవిడ్ కాలం తర్వాత అంటే ఏప్రిల్, 2020 నుండి నవంబర్, 2022 వరకు దేశవ్యాప్తంగా గ్రామీణ ప్రాంతాల్లో 12 లక్షలకు పైగా రుణాలు అందించబడ్డాయి. ఈ విషయాన్ని కేంద్ర ఆర్థిక శాఖ సహాయ మంత్రి డా. భగవత్ కిషన్రావ్ కరద్ ఈరోజు లోక్సభలో ఒక ప్రశ్నకు లిఖితపూర్వక సమాధానం ఇచ్చారు. పరిశ్రమల స్థాపన రాష్ట్ర పరిధిలోని అంశమని మంత్రి పేర్కొన్నారు. అయితే, గ్రామీణ ప్రాంతాలతో పాటు దేశవ్యాప్తంగా పరిశ్రమల స్థాపనకు బ్యాంకులు యువతకు రుణాన్ని అందజేస్తాయని మంత్రి పేర్కొన్నారు. ఏప్రిల్ 9, 2010 నాటి ఆర్బీఐసర్క్యులర్ ప్రకారం, వడ్డీ రేటు తో సహా బ్యాంకుల అన్ని క్రెడిట్ సంబంధిత విషయాలు నియంత్రణ నుండి తొలగించబడ్డాయి. నిధుల వ్యయం, మార్జిన్ వంటి సంబంధిత అంశాలను పరిగణనలోకి తీసుకుని, బ్యాంక్ స్వంత రుణ విధానాల ద్వారా నియంత్రించబడతాయి. రిస్క్ ప్రీమియం మొదలైనవి ప్రస్తుతం ఉన్న నియంత్రణ మార్గదర్శకాలలో ఉన్నాయని మంత్రి పేర్కొన్నారు.రాష్ట్రాల వారీగా వివరాలు అనుబంధించబడ్డాయి
పర్యటక మంత్రిత్వ శాఖ
రేపు ఖాజురాహోలో 'ఎంఐసిఈ రోడ్ షో-మీట్ ఇన్ ఇండియా' మరియు ఛత్రసల్ కన్వెన్షన్ సెంటర్ ప్రారంభోత్సవం
స్వదేశీ దర్శన్ పథకంలో భాగంగా కేంద్ర పర్యాటకశాఖ ఖాజురాహోలో అభివృద్ధి చేసిన ఛత్రసల్ కన్వెన్షన్ సెంటర్ ను కేంద్ర పర్యాటకశాఖ  శ్రీ ప్రహ్లాద్ సింగ్ పటేల్, మధ్యప్రదేశ్ ముఖ్యమంత్రి శ్రీ శివరాజ్ సింగ్ చౌహన్ రేపు ప్రారంభించనున్నారు. దీనితో పాటు 'ఎంఐసిఈ రోడ్ షో-మీట్ ఇన్ ఇండియా' ను, భారతదేశాన్ని సమావేశాలు, ప్రోత్సాహకాలు,సదస్సులు, ప్రదర్శనల నిర్వహణ కేంద్రంగా అభివృద్ధి చేయడానికి రూపొందిన ఎంఐసిఈ కార్యక్రమాన్ని కూడా వారు మధ్యప్రదేశ్ లోని ఖాజురాహోలో ప్రారంభిస్తారు. ఈ కార్యక్రమంలో మధ్యప్రదేశ్ రాష్ట్ర పర్యాటక సాంస్కృతిక శాఖ మంత్రి శ్రీమతి ఉషా ఠాకూర్ కేంద్ర రాష్ట్ర ప్రభుత్వాలకు చెందిన ప్రముఖులు ఉన్నతాధికారులు పాల్గొంటారు.ఈ సందర్భంగా బాధ్యతాయుత పర్యాటకం, ఆకర్షణీయ కేంద్రాల రూపకల్పన, సమావేశాలు, ప్రోత్సాహకాలు,సదస్సులు, ప్రదర్శనల నిర్వహణ కేంద్రంగా భారతదేశం లాంటి అంశాలపై సదస్సులను నిర్వహించనున్నారు.
భారతదేశాన్ని సమావేశాలు, ప్రోత్సాహకాలు,సదస్సులు, ప్రదర్శనల నిర్వహణ కేంద్రంగా అభివృద్ధి చేయడానికి మధ్యప్రదేశ్ పర్యాటక శాఖ, ఇండియా కన్వెన్షన్ ప్రమోషన్ బ్యూరో లతో కలసి కేంద్ర పర్యాటకశాఖ ఖాజురాహోలో వున్న ఛత్రసల్ కన్వెన్షన్ సెంటర్ లో 2021 మార్చి 25వ తేదీ నుంచి 27వ తేదీ వరకు 'ఎంఐసిఈ రోడ్ షో-మీట్ ఇన్ ఇండియా' ను నిర్వహిస్తుంది. సమావేశాలు, ప్రోత్సాహకాలు,సదస్సులు, ప్రదర్శనల నిర్వహణ కేంద్రంగా భారతదేశం అభివృద్ధి సాధించడానికి గల అవకాశాలను ఆత్మ నిర్భర్ భారత్ కార్యక్రమంలో భాగంగా ఈ నిర్వహిస్తున్నారు. ప్రపంచ స్థాయిలో పోటీని ఎదుర్కొని భారతదేశాన్ని సమావేశాలు, ప్రోత్సాహకాలు,సదస్సులు, ప్రదర్శనల నిర్వహణ కేంద్రంగా అభివృద్ధి చేయడానికిగల అవకాశాలను, దీనికి అవసరమైన సౌకర్యాలపై ఈ సదస్సులో దృష్టి సారించి చర్చలు జరుపుతారు.
ఇప్పటికే ప్రపంచవ్యాపితంగా పర్యాటక కేంద్రంగా గుర్తింపు పొందిన ఖాజురాహో కేంద్రంగా పర్యాటకశాఖ '' మీట్ ఇన్ ఇండియా'' కార్యక్రమానికి శ్రీకారం చుట్టనున్నది. ఇప్పటికే అమలు జరుగుతున్న ఇన్క్రెడిబుల్ ఇండియా పథకంలో భాగంగా దీనిని అమలు చేయడం జరుగుతుంది.
మరిన్ని అభివృద్ధి కార్యక్రమాలను చేపట్టి ఖాజురాహోని మరింత ఆకర్షణీయ కేంద్రంగా తీర్చిదిద్దడానికి పర్యాటకశాఖ రూపొందించిన ప్రణాళికను కూడా ఈ సమావేశంలో చర్చిస్తారు. సమావేశాలు, ప్రోత్సాహకాలు,సదస్సులు, ప్రదర్శనల నిర్వహణ కేంద్రంగా భారతదేశాన్ని అభివృద్ధి చేయడానికి రూపొందిన పధకంతో ఖాజురాహో మరింత అభివృద్ధి చెంది ఇతర నగరాలకు ఆదర్శంగా నిలుస్తుందని భావిస్తున్నారు. ఆకర్షణీయ పర్యాటక కేంద్రాలను సమగ్రంగా అభివృద్ధి చేయడానికి కేంద్ర పర్యాటకశాఖ ప్రత్యేక పథకాన్ని జాతీయస్థాయిలో అమలు చేస్తున్నది. ఈ పథకం కింద . తాజ్ మహల్ , ఫతేపూర్ సిక్రీ , అజంతా గుహలు, ఎల్లోరా గుహలు , హుమాయున్ సమాధి, ఎర్ర కోట,కుతుబ్మినార్ , కోవలం బీచ్ , అమీర్ కోట , సోమనాథ్ ఢోల్విరా, ఐక్యతా విగ్రహం , ఖాజురాహో , హంపి , మహాబలిపురం , కజిరంగా , కుమారకోణం , కోణార్క్, మహాబోధి లను గుర్తించి అభివృద్ధి చేస్తున్నారు.
ఖజురాహోలో జరిగే కార్యక్రమంలో యోగా, సైకిల్ టూర్, హెరిటేజ్ వాక్, చెట్ల పెంపకం వంటి సాంస్కృతిక ఆరోగ్య కార్యక్రమాలను కూడా నిర్వహించనున్నారు.
గనుల మంత్రిత్వ శాఖ
7 నాన్-ఫెర్రస్ రిఫైన్డ్ మెటల్ ఉత్పత్తుల కోసం 3 నాణ్యత నియంత్రణ ఆర్డర్ల నోటిఫికేషన్ను కేంద్రం ప్రకటించింది
అల్యూమినియం, కాపర్ మరియు నికెల్ లోహాల కోసం క్యూ సి ఓ లను వెలువరించడం ద్వారా బీ ఐ ఎస్ నిర్బంధ ధృవీకరణపై గనుల మంత్రిత్వ శాఖ దృష్టి సారించింది. నాణ్యత నియంత్రణ పర్యావరణ వ్యవస్థ ద్వారా వినియోగదారుల ప్రయోజనం మరియు పరిశ్రమ పోటీతత్వాన్ని నిర్ధారించడం లక్ష్యంగా పెట్టుకుంది.
తక్కువ నాణ్యత ప్రమాణాల ఉత్పత్తుల దిగుమతులను అరికట్టడానికి, అక్రమమైన వాణిజ్య పద్ధతులను నిరోధించడానికి మరియు వినియోగదారులకు నాణ్యమైన ఉత్పత్తుల సరఫరాకు సహాయం చేయడానికి ఉద్దేశించబడింది.
గనుల మంత్రిత్వ శాఖ 2023 ఆగస్టు 31న టెక్నికల్ రెగ్యులేషన్స్ నోటిఫికేషన్ ప్రక్రియను అనుసరించి ఏడు అంశాలపై మూడు క్వాలిటీ కంట్రోల్ ఆర్డర్లను  నోటిఫై చేసింది. ఈ క్యూ సి ఓలు నోటిఫికేషన్ తేదీ నుండి మూడు నెలల నుండి అమలులోకి వస్తాయి. ఈ క్యూ సి ఓలు బీ ఐ ఎస్ చట్టం కింద గనుల మంత్రిత్వ శాఖ వెలువరించిన మొదటి సాంకేతిక నిబంధనలను సూచిస్తాయి.
అల్యూమినియం మరియు అల్యూమినియం మిశ్రమాల కోసం క్యూ సి ఓ దేశీయ ఉత్పత్తి మరియు అల్యూమినియం మరియు అల్యూమినియం మిశ్రమం  అధిక స్వచ్ఛత ప్రాథమిక అల్యూమినియం కడ్డీ; బేరింగ్లు కోసం అల్యూమినియం మిశ్రమం కడ్డీలు; రీమెల్టింగ్ కోసం ప్రాథమిక అల్యూమినియం కడ్డీలు; మరియు అల్యూమినియం కడ్డీలు, బిల్లేట్లు మరియు వైర్ బార్లు  కోసం తగిన భారతీయ ప్రమాణాల ప్రకారం నిర్బంధ ధృవీకరణను తప్పనిసరి చేస్తుంది. మిగిలిన రెండు క్యూ సి ఓలు రాగి మరియు నికెల్ పౌడర్ కోసం తగిన ప్రమాణాలను అందిస్తాయి.
బ్యూరో ఆఫ్ ఇండియన్ స్టాండర్డ్స్  సంబంధిత పరిశ్రమల సంఘాలు మరియు వాటాదారులతో సంప్రదింపులతో కూడిన విస్తృతమైన ప్రక్రియ తర్వాత మూడు క్యూ సి ఓలను ప్రకటించాయి. ప్రపంచ వాణిజ్య సంస్థ వెబ్సైట్లో సభ్య దేశాల నుండి వ్యాఖ్యలను ఆహ్వానించడానికి 60 రోజుల వ్యవధి తో డ్రాఫ్ట్ క్యూ సి ఓలను హోస్ట్ చేశారు మరియు వాటాదారుల నుండి వ్యాఖ్యల కోసం 60 రోజుల వ్యవధి తో మంత్రిత్వ శాఖ వెబ్సైట్లో హోస్ట్ చేశారు. కేంద్ర గనుల మంత్రి ఆమోదం పొందిన తర్వాత మరియు శాసన శాఖ ద్వారా పరిశీలన తర్వాత క్యూ సి ఓలను ఖరారు చేయడం జరిగింది.
గనుల మంత్రిత్వ శాఖ దేశంలో నాన్-ఫెర్రస్ లోహాల రంగానికి నాణ్యత నియంత్రణ పర్యావరణ వ్యవస్థను బలోపేతం చేయడంపై దృష్టి సారిస్తోంది. దాని కోసం, నాన్-ఫెర్రస్ మెటల్ విలువ గొలుసులోని అప్స్ట్రీమ్ ఉత్పత్తులపై  మరిన్ని క్యూ సి ఓల కోసం మంత్రిత్వ శాఖ బీ ఐ ఎస్ తో నిరంతరం సంప్రదింపులు జరుపుతోంది.
తప్పనిసరి క్యూ సి ఓల అభివృద్ధి తక్కువ నాణ్యత ప్రమాణాల ఉత్పత్తుల దిగుమతులను అరికట్టడానికి, అక్రమమైన వాణిజ్య పద్ధతులను నిరోధించడానికి మరియు పారిశ్రామిక వినియోగదారులతో సహా దేశీయ వినియోగదారులకు నాణ్యమైన ఉత్పత్తుల సరఫరాను నిర్ధారించడంలో సహాయపడుతుంది. నోటిఫైడ్ క్యూ సి ఓ లు వినియోగదారు పరిశ్రమ ప్రయోజనాల కోసం అల్యూమినియం మెటల్ మరియు మిశ్రమాలు, రాగి మరియు నికెల్ యొక్క ప్రమాణం మరియు నాణ్యతను నిర్ధారిస్తాయి. అదే సమయంలో, క్యూ సి ఓలు ఈ ఉత్పత్తులలో ప్రపంచ ప్రమాణాలకు అనుగుణంగా భారతీయ ఉత్పత్తి నాణ్యతను నిర్ధారిస్తాయి. అంతర్జాతీయ మార్కెట్లో 'మేక్ ఇన్ ఇండియా' బ్రాండ్ విలువను పెంచుతాయి. ప్రధాన మంత్రి ఆత్మ నిర్భర్ భారత్ దృక్పథాన్ని సాకారం చేయడానికి ఉద్దేశించిన అనేక కార్యక్రమాలలో గనుల మంత్రిత్వ శాఖ యొక్క క్యూ సి ఓలు నోటిఫికేషన్లు ఉన్నాయి.
ఆర్థిక మంత్రిత్వ శాఖ
పన్నుల రంగ నిపుణులు, సంబంధిత ప్రతినిధులు, ఇన్ఫోసిస్ నిపుణులతో కేంద్ర ఆర్ధిక శాఖ సమావేశం
ఆదాయ పన్ను శాఖకు సంబంధించిన పోర్టల్ నిర్వహణపై జూన్ 22వ తేదీన కేంద్ర ఆర్ధిక శాఖ సీనియర్ అధికారులకు, ఇన్ఫోసిస్ ప్రతినిధులకు మధ్యన సమావేశం జరిగింది.కేంద్ర ఆర్ధిక శాఖ మంత్రి శ్రీమతి నిర్మలా సీతారామన్ అధ్యక్షతన ఈ సమావేశాన్ని నిర్వహించారు. ఆర్ధిక శాఖ సహాయ మంత్రి శ్రీ అనురాగ్ సింగ్ ఠాకూర్ కూడా ఈ సమావేశంలో పాల్గొన్నారు. ఈ సమావేశంలో రెవిన్యూశాఖ కార్యదర్శి శ్రీ తరుణ్ బజాజ్, సిబిడిటి ఛైర్మన్ శ్రీ జె.బి. మహాపాత్ర, సిబిడిటి సభ్యురాలు శ్రీమతి అను . జె.సింగ్ ఇంకా సిబిడిటికి చెందిన ఇతర ముఖ్య అధికారులు పాల్గొన్నారు. ఇన్ఫోసిస్ నుంచి ఆ సంస్థ ఎండీ మరియు సిఇవో శ్రీ సలీల్ పరేఖ్, సివొవో శ్రీ ప్రవీణ్ రావు ఇంకా ఇతర ముఖ్యమైన ప్రతినిధులు పాల్గొన్నారు. దేశవ్యాప్తంగా పలు సంస్థలకు సంబంధించిన పన్నుల రంగ నిపుణులు పదిమంది ఈ సమావేశంలో పాలుపంచుకున్నారు.
ఆదాయపన్నుశాఖవారు ఎలక్ట్రానిక ఫైలింగ్ కు సంబంధించి పోర్టల్ వర్షన్ 2.0ను జూన్ నెల 7వ తేదీనుంచి ప్రారంభించారు. ఇది ప్రారంభమైనప్పటినుంచీ అనేక సాంకేతిక సమస్యలను ఎదుర్కొంటూ వస్తోంది. దీనికి సంబంధించి పన్నులు చెల్లించే ప్రజలు, నిపుణులు, ఇతర సంబంధిత వ్యక్తులు తాము ఎదుర్కొంటున్న సాంకేతిక సమస్యలను సోషల్ మీడియా ద్వారా ప్రభుత్వం దృష్టికి తీసుకుపోయారు. ఈ విషయం తెలియగానే కేంద్ర ఆర్ధిక శాఖ మంత్రి స్వయంగా ఈ సమస్యను వెండర్ ఇన్ఫోసిస్ యాజమాన్యానికి తెలియజేశారు. అయినప్పటికీ సాంకేతిక సమస్యలు తొలగకపోవడంతో ఈ సమావేశాన్ని నిర్వహించడం జరిగింది.
ఈ సందర్భంగా మాట్లాడిన శ్రీమతి సీతారామన్ పన్ను చెల్లింపుదారులైన ప్రజలకు సరైన సేవలు అందించడమే తమ ప్రధాన కర్తవ్యమని దీనికి సంబంధించిన అన్ని జాగ్రత్తలు తీసుకుంటామని స్పష్టం చేశారు. ఈ సమావేశం ఏర్పాటుకోసం కృషి చేసిన ఐసిఏఐని ఆ సంస్థ అధ్యక్షుడు శ్రీ జంబుసారియాను ఆర్ధిక మంత్రి ప్రశంసించారు. అలాగే దీనికి సంబంధించి ఇ మెయిల్ ద్వారా సమాచారం పంపిన ప్రజలకు కృతజ్ఞతలు తెలియజేశారు.
పోర్టల్ నిర్వహణకు సంబంధించి సేవలందిస్తున్న ఇన్ఫోసిస్ సంస్థ వెంటనే ఈ సమస్యలను పరిష్కరించి ఇది వినియోగదారులకు అన్ని విధాలా ఉపయోగపడేలా చూడాలని కోరారు. కొత్త పోర్టల్ ద్వారా ఎదురవుతున్న సమస్యలపట్ల ఆమె తన ఆందోళన వ్యక్తం చేశారు.
ఎలాంటి జాప్యం లేకుండా వెంటనే చర్యలు చేపట్టాలని ఆర్ధిక శాఖ మంత్రి శ్రీమతి నిర్మలా సీతారామన్ ఆదేశాలు జారీ చేశారు. కోవిడ్ 19 మహమ్మారి సమస్య వున్నప్పటికీ పన్ను చెల్లింపుదారులు సమయానికి పన్నులు చెల్లించడంపట్ల ఆమె సంతోషం వ్యక్తం చేశారు.
దీనికి సంబంధించి ఇన్ఫోసిస్ ప్రతినిధులు మాట్లాడుతూ అన్ని సాంకేతిక సమస్యలను తెలుసుకోవడం జరిగిందని వాటిని వెంట వెంటనే పరిష్కరిస్తామని అన్నారు. సాంకేతిక సమస్యలు తలెత్తిన మాట నిజమేనని వారు అంగీకరించారు. తగిన వనరులను కేటాయించి వేగవంతంగా పని చేస్తున్నామని ఇప్పటికే కొన్ని సమస్యలను తొలగించామని వారు స్పష్టం చేశారు. నిర్దిష్ట కాలపరిమితిలో అన్ని సమస్యలు పరిష్కరిస్తామని అన్నారు. ఒకవారంలోపు అన్ని సమస్యలు తొలగిపోతాయని వారు అన్నారు. దీనికిసంబంధించిన అన్ని వివరాలను పబ్లిక్ డొమెయిన్ లో వుంచుతామని అన్నారు.
ఈ కార్యక్రమం తర్వాత ఆర్ధిక శాఖ సీనియర్ అధికారులు, ఇన్ఫోసిస్ ప్రతినిధులు మధ్యన మరొక ప్రత్యేక సమావేశం జరిగింది. సాంకేతిక సమస్యల పరిష్కారంపై వివరాణత్మకంగా చర్చించారు.